Legal Document

Category: 2021

Text:
26. ΒΑΣΙΛΙΚΟΝ ΔΙΑΤΑΓΜΑ υπ' αριθ. 774 της 22/23 Δεκ. 1963 (ΦΕΚ Α' 231) Περί αυξήσεως των υπό του ΙΚΑ χορηγηθεισών βάσει 1.200 ή ολιγωτέρων ημερών εργασίας, πλην των λόγω εργατικού ατυχήματος συντάξεων, ως και των κατωτάτων ορίων, συντάξεως κατηγοριών τινων συνταξιούχων. Έχοντες υπ' όψιν: α)Τας διατάξεις της παρ. 9 του άρθρ. 29 του Α.Ν. 1846/51, ως αντικατεστάθησαν δια των τοιούτων του άρθρ. 42 παρ. 1 του Ν.Δ. 2698/53 "περί διοικήσεως του ΙΚΑ, μεταρρυθμίσεως της περί αυτού νομοθεσίας, ως και περί άλλων τινών διατάξεων". β)Την υπ' αριθ. 406/63 ομόφωνον γνώμην του Δ.Σ. του ΙΚΑ (Συνεδριάσεις 33/13.9.63) περί υπάρξεως οικονομικής επαρκείας του ΙΚΑ δια την από 1ης Ιαν. 1964 αύξησιν των υπό του ΙΚΑ χορηγηθεισών βάσει 1.200 ή ολιγωτέρων ημερομισθίων συντάξεων, ως και των κατωτάτων ορίων συντάξεων κατηγοριών τινων συνταξιούχων. γ)Την υπ' αριθ. 803/63 γνωμοδότησιν του Συμβουλίου, της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-1.α)Από της 1ης Ιαν. 1964 αυξάνονται κατά 6% αι υπό του ΙΚΑ χορηγηθείσαι συντάξεις, βάσει 1.200 ή ολιγωτέρων ημερών εργασίας, εις συνταξιούχους, ων το ποσόν της συντάξεως υπελογίσθη ή θέλει υπολογισθή βάσει τεκμαρτού ημερομισθίου ασφαλιστικής κλάσεως η εις την οποίαν κατάταξις, δια την απονομήν της συντάξεως εγένετο προ της 1ης Ιουν. 1962. Η κατά τα άνω αύξησις χωρεί επί του ποσού συντάξεως της παρ. 1 του άρθρ. 29 του Α.Ν. 1846/51, ως ετροποποιήθη υπό της παρ. 1 του άρθρ. 6 του Ν.Δ. 4104/60 (πίνακες Α' και Β'), το δε ούτω προκύπτον ποσόν προσαυξάνεται συμφώνως προς τας διατάξεις των παρ. 3 και 10 του ιδίου άρθρου και Νόμου συντρεχόντων μελών οικογενείας ή απολύτου αναπηρίας. β)Επί συντάξεων, δι' ας και μετά τον ανακαθορισμόν του ποσού τούτων, βάσει των διατάξεων του Β.Δ. 47/1963 συνεχίζεται δυνάμει του άρθρ. 4 του Β.Δ. 47/63 η καταβολή του κατά τας προϊσχούσας διατάξεις μεγαλυτέρου ποσού, η κατά ποσοστόν 6% αύξησις υπολογιζομένη ως ανωτέρω, προστίθεται εις το καταβαλλόμενον ποσόν, συμψηφιζομένου εις την ούτω προκύπτουσαν αύξησιν, του τμήματος της συντάξεως όπερ βάσει των διατάξεων του δευτέρου εδαφίου της παρ. 4 του άρθρ. 1 του Β.Δ. 47/63 διετηρήθη ως προσωρινόν επίδομα. γ)Δια την εφαρμογήν του παρόντος τα υπό των παρ. 2 και 11 του άρθρ. 29 του Α.Ν. 1846/51, ως αντικατεστάθησαν δια του άρθρ. 6 του Ν.Δ. 4104/60, τιθέμενα ανώτατα περιοριστικά όρια, λογίζονται ηυξημένα κατά 6%. 2.Από της 1ης Ιαν. 1964 αυξάνονται τα υπό του ΙΚΑ καταβαλλόμενα κατώτατα όρια συντάξεων, ως ταύτα διεμορφώθησαν κατόπιν του υπ 'αριθ. 57/61 Β.Δ/τος, των μεν λόγω γήρατος και αναπηρίας κατά ποσοστόν 9%, των δε λόγω θανάτου κατά ποσοστόν 12%, εφαρμοζομένων πάντως προκειμένου περί συντάξεων απονεμομένων βάσει μειωμένου ορίου ηλικίας των διατάξεων των παρ. 5 και 14 του άρθρ. 28 του Α.Ν. 1846/51, ως ετροποποιήθη δια του Ν.Δ. 4104/60. 3.Από 1ης Ιαν. 1964 αυξάνονται κατά ποσοστόν 6% τα καταβαλλόμενα ποσά συντάξεων εις τους συνταξιούχους των συγχωνευθέντων εις το ΙΚΑ Ταμείων, ων η σύνταξις δεν αναπροσηρμόσθη συμφώνως προς τας διατάξεις του ΙΚΑ. Η αύξησις αύτη δεν υπολογίζεται επί της, βάσει της παρ. 3 του άρθρ. 2 του Ν.Δ. 4203/61 παρασχεθείσης δια την σύζυγον προσαυξήσεως. 4.Από 1ης Ιαν. 1964 αυξάνονται κατά ποσοστόν 12% τα καταβαλλόμενα ποσά. α)Εις συνταξιούχους συγχωνευθέντων εις το ΙΚΑ Ταμείων, ων η σύνταξις υπολείπεται των μέχρι της δημοσιεύσεως του παρόντος ισχυόντων δια τους συνταξιούχους του ΙΚΑ, κατωτάτων ορίων συντάξεων, β)εις βοηθηματούχους του τέως Ταμείου Μεταλλευτών, κατ' εφαρμογήν της παρ. 2 του άρθρ. 52 του Καταστατικού του Ταμείου τούτου και γ)εις φυματικούς ησφαλισμένους, οίτινες λαμβάνουν βοήθημα του άρθρ. 7 του Ν.Δ. 3762/57. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. (Μετά την σελ. 286,07) Σελ. 286,09 231-061 Συντάξεις 15Β.Ζ.α.26